Skryf safari: Die paaie van my gedagtes | Seegogga se Bloggie
← Ter herinnering aan Audrey Hepburn
die lewe is ‘n feeverhaal →
Posted on Mei 9, 2018	by seegogga
Op ‘n skryf-safari gaan die paadjies met kronkels en draaie – soms glad en glibberig, soms opdraand en moeilik.
Waarheen gaan my paadjie vannaand? Wel ek is mos ‘n seegogga, né. Al langs die strand loop my spoortjies, lig, lig, soms skaars sigbaar. Die seesandkorreltjies kleef aan my pote, my lyf, my hart. Soms spoel die seewater oor my. Maar ek sink nie, ek swem. En in die water van my lewe, beleef ek wondelike avonture, vind ek ander seegoggatjies wat wonderlike vriende word. Daar is ook lastige bloublasies wat brand en seermaak, en seekatte en haaie vir wie mens baie bang moet wees as hulle te groot is.
Maar meestal is daar die branders. Jy kan dat hulle jou omklap – hulle is so rof. Of jy kan op hulle dryf , op en af, en baai in die genade van ‘n warm sonnetjie. En terwyl jy so dryf, droom jy oor ander paaie – die paaie van mooi landsplekke, die paaie van spesiale ervarings, die paaie van mooi herinnerings, groot liefdes, die paaie van jou kinders, die verlede, die paaie van jou hart.
Ja, en tog ook die paaie van die toekoms.
Maar hierdie tyd, hier vannaand, is my gunstelingplek hier onder die see, onder ‘n lekker groot klip, weg van alles af en op my paadjies van hartsherinneringe. More oggend sal ek weer swem, op die branders dryf en woel en werskaf op pad – die toekoms in. Mag dit vir julle almal ‘n mooi nuwe dag wees.
18 Responses to Skryf safari: Die paaie van my gedagtes
Mei 10, 2018 om 1:18 vm
Mei 10, 2018 om 9:01 vm
Ag, Seegogga, dis nou regtig baie mooi.
Mei 10, 2018 om 9:09 vm
Dankie Coetzee en Toortsie!
Mei 10, 2018 om 9:59 vm
Jy laat my trane vlak sit met hierdie mooiste skrywe.🌸🌸
Mei 10, 2018 om 9:54 nm
ai. Solank mens net kan aanhouu swem – of dryf.
Mei 10, 2018 om 1:14 nm
Dit klink heerlik *sug* Ek dink ek was ‘n seeduiker in my vorige lewe. Of ‘n seeskilpad. Okei, dalk ‘n snoek, want ek byt soms. Mooi geskryf Seegogga.
Mei 10, 2018 om 8:33 nm
Ag hemel Hester jy laat my altyd lag 😀😀😀 Snoek sê jy? Nou gaan ek jou gesig sien wanneer ek ‘n happie snoek eet!!!
Mei 10, 2018 om 8:36 nm
Ek vrek oor snoek. Saam met vars brood, lekker souterige botter en druiwekonfyt.
Mei 10, 2018 om 10:04 nm
Ja, ek het haar gewaarsku!
SNOEK? Ons sal moet oppas vir jouu – but then agzin – jy sal moet oppas vir ons: snoek is lekker!
Mei 11, 2018 om 8:18 vm
Maak my lekker gaar, bedek my met alles wat lekker en dekadent is.
Mei 10, 2018 om 1:44 nm
So mooi geskryf, Seegogga!
Julie 18, 2018 om 8:28 vm
Baie dankie bytjie. So vlieg jy ook seker op die windjie.
Mei 10, 2018 om 8:38 nm
Dis nou so mooi geskryf, en klink so lekker. Ek wil ook ‘n seegogga gewees het…. nou loop ek in die woestyn rond!!! Maaaar ek het darem pragtige lang oogwimpers 😗 Ag seegogga hê maar genade met my, ek sien altyd iets humoristies. Dis nou as ek nie sit en huil nie.
Mei 10, 2018 om 10:06 nm
ek weet net nie: rooi stilleto’s in die woestyn? Dit gaan nie werk nie!
Mei 11, 2018 om 7:11 vm
‘n Kameel op rooi stilettos 😀😀😀😀 Ek sien die prentjie!!!
Mei 10, 2018 om 10:25 nm
Dit is goed om te sien die pragtige woorde eb en vloei weer uit jou hart.
Junie 8, 2018 om 9:53 nm